
ulta  profecto  sunt , quae  pavidam 
et  haesitantem  philosophiam  meam  ad  Te 
adeundum  impulerunt , ut  Te  patrono,  at- 
que auspice  in  hanc  publicam  lucem  ac 
celebritatem  hodie  proveheretur . Principio 


L 


quidem  illa  ipsa , quam  eheu  nimis  ex- 
perior ingenii  viriumque  mearum  tenuitas 
non  expetebat  solum , sed  quodammodo 
flagitabat , ut  nonnisi  summo  eoque  prae- 
sentissimo  patrocinio  suffulta  ac  sustenta- 
ta ex  pulvere  et  umbra  in  apertam  ple- 
namque  periculosae  aleae  dimicationem 
veniret.  At  vero  nullum  mihi  opportunius 
atque  validius  obtingere  poterat  patroci- 
nium , quam  Tuum , Illustrissime  , ac 
Reverendissime  P raesul  , cuius  excel- 
lens dignitas  cum  singulari  clementia , ac 

t 

benignitate  coniuncta  ad  timorem  mihi  ex 
animo  depellendum , atque  ad  spem  eri- 
gendam mirum  in  modum  valet.  Illud  et- 
iam existimabam  hoc  studiorum  meorum 
specimen  omnibus  audientibus  facile  esse 
satisfacturum , si  uni  Tibi  satisfacere  pos- 
set, cuius  sapientiam  ad  omnes  pii  sanctique 
regiminis  fructus  mature  eliciendos  compa- 
ratam universi  admirantur  , in  quo  sin- 
gularem virtutum , ut  ita  dicam , concen- 
tum ita  suspiciunt , ut  splendor  dignitatis 
cum  eximia  pietate , religione , vigilantia , 
cum  hilaritate  gravitas , humanitas  cum 


altitudine  et  gloria  quasi  cum  acutis  gra- 
via , ut  fieri  solet  in  fidibus , exquisitissi- 
ma suavissimaque  proportione  consentiant. 
Cogitavi  denique , cogitoque  in  praesenti 
multo  magis , ad  Te  quasi  tuo  iure  stu- 
dia haec  mea  metaphysica  pertinere , qui 
et  his  magnopere  delectaris , ef  ££  cum 
ceteris  artibus  ac  disciplinis  mirifice  probas 
ac-  foves  in  tota  hac  sacra  florentissima 
tua  Ditione , sed  praesertim  in  hoc  ce  Se- 
minario tuo  , quod  traditae  tibi  Provin- 
ciae sanctissimae  partem  certe  non  ultimam 
miro  patrocinio  benevolentiaque  proseque- 
ris , ibique  peculiari  quodam  modo  Te 
praebes  erga  nos  Pastorem  , Patronum  , 
Parentem . 

lam  itaque  in  ipso  primo  aditu  ve- 
stibuloque dimicationis  hodiernae  meae  non 
minus  Te  de  praesidio  mihi  praestando  ro- 
gare f quam  de  iam  praestito  gratias  age- 
re mihi  videor , de  que  beneficio  amplissi- 
mo gloriari  non  t an  quam  accipiendo  , sed 
tanquam  accepto . Verum  ne  longius  ex- 
curram , quam  temporis  et  loci  ratio  postu- 
lat 3 etsi  probe  sentio  quid  ferre  recu- 


sent  j quid  valeant  humeri , finem  dicen- 
di facio,  tibique , Antistes  Optime , ita 
me  totum  committo , in  que  sinu  tuo  phi- 
losophiam colloco  meam , ut  auspiciis  tuis 
tribuendum  existimes,  si  res  bene  mihi  ces- 
serit , sicuti  spero , sin  male , quod  Supe- 
ri avertant , mearum  virium  infirmitati 
veniam  dandam  esse  arbitreris. 

PROEMIV  M. 

I a JL  Jane  habet  vim  praeceptum  Apollinis,  inquiebat 
a olim  Cicero  (a)  , quo  monet  ut  se  quisque  noscat, 
a et  cum  nosce  te  dicit , hoc  dicit : nosce  animum  tuum . . . 
a Sapientia  nos  cum  ceteras  res  omnes , tum  , quod  est 
a difficillimum , docuit  ut  nosmetipsos  nosceremus , cuius 
a praecepti  tanta  vis  ; tanta  sententia  est , ut  ea  non  ho~ 
a mini  cuipiam,  sed  Delphico  Deo  tribueretur;  nam  qui 
a se  ipsum  norit  , primum  aliquid  sentiet  se  habere  di- 
a vinum  Qui  ergo  probe  se  noverit  , is  dicitur  sui 
sciens,  eamque  scientiam  tenet  ,^-quae  non  evolat , neque 
foras  excurrit,  sed  insidet  intra  nos,  quae  patienter  om- 
nia , et  sola  reconditiora  mentis  humanae  phoenomena 
meditatur : quae  cogitationum  nostrarum  originem  , pro- 
gressionem , finem  persequitur , Ornari  res  ipsa  negat , 
tantaeque  praestantiae  est , ut  sola  se  se  commendet  mi- 
rum in  modum,  longeque  dignissima  putetur  sparta  haec, 
quae  omni  mentis  ardore  diligenter  et  pro  viribus  a no- 
bis excolatur. 

II  Quo  tamen  clarior  emergat  ac  liqueat  facultatum  et 
actuum  notio,  quos  elicit  Intellectus,  recentiores  Meta- 
physici  e re  crediderunt  hominem  dissolvere  , suasque 
quasi  in  partes  secare  ac  partiri , ut  eius  mechanismum  , 
vel  artificium  explorarent  , neque  ius  ei  fecere  sensus 
suos  explicandi  nisi  gradatim.  Homo  propter  hanc  par* 
tium  secretionem  ita  simplex  effectus  ab  ipsis  considera- 
tur veluti  Statua , ut  aliqui  loquuntur  , ei  non  multum 
absimilis  , quam  ex  luto  finxit  Prometheus  , qui  Miner- 
va duce , rapto  caelesti  igne  luteam  statuam  vivam  effe- 
cit . Philosophia  caelestis  ille  ignis  est , qui  machinam 
huiusmodi  format,  figurat,  colorat,  animat.  Fiunt  haec 
per  gradus;  inque  statuam  immittitur,  Spiraculum  vitae , 

a 


(a)  I de  Legib» 


aperiturque,  et  panditur  machina  ad  bonum  ac  volupta- 
tem existendi : uno  verbo  philosophica  statua  respirat  et 
excitatur  ad  cognoscendum. 

III  Celeberrimus  Diderotius  (a)  optime  de  Philosophia 
meritus  ( quod  melius  tarda  et  aequior  posteritas  agno- 
scet fatebiturque  ) primus  videtur  extitisse , qui  praesi- 
gnificaverit  hominibus , cupere  se  ut  Metaphysicae  Pro- 
metheus et  haberetur,  et  nominaretur.  Dolendum  sane 
est  virum  huncce  tantum,  qui  id  cogitare  potuit,  atque 
proponere  , non  etiam  quod  cogitarat  , proposueratque 
exequi  aut  potuisse,  aut  voluisse.  An  non  erat  ille  pi- 
ctor cum  Corrigiensi  nostro  in  suo  genere  comparandus? 

IV  Buffonius  (Z?)  vero,  et  Condillacus  (c),  et  Bonne- 
tus  (d)  suam  quisque  statuam  confecere : triplex  opus 
politissima  arte  elaboratum  atque  perfectum ; quod  ma- 
ture cognoscendum  est,  ut  ne  sine  Ariadnae  filo  iter  ca- 
pessamus per  vastas  ac  lubricas  Psychologiae  ambages  at- 
que anfractus.  Dissimiles  inter  se  sunt  huiusmodi  sta- 
tuae 5 suus  enim  artifici  cuique  modus  est,  et  Pigalius 
bustum  quidem  Alexandri  conficiet , non  idcirco  tamen 
Phidias  erit:  et  Phaedras  Racinii,  Euripidisque  tanquam 
archetypos  venerabimur  semper , ac  semper  exempli  imi- 
tationem pertimescemus.  Nihilo  tamen  secius  tria  haec  Phi- 
losophiae lumina  in  id  amice  constanterque  conspirant , 
ut  fateantur,  cognitiones  nostras  originem  ducere  a sen- 
sibus. Veritatem  hanc  utilissimam  odoratus  est  Aristote- 
les, sed  vir  summus  satis  habuit  problematis  solutionem 
indicare  , quin  participes  nos  faceret  monitosque  de  me- 
thodo  seu  via  quam  tenuit  , ut  problema  istuc  enuclea- 
retur  in  bono  aliquo  lumine  collocatum. 

V Lockius  (e)  qui  tam  sapienter  de  anima  scripsit,  ex< 
tremitatem  unam  catenae,  qua  ideae  nostrae  consocian- 
tur, arripuit,  et  comprobavit,  per  sensus  solos  posse  lu- 


(a)  Lettre  sur  les  sourds  et  muets. 

(b)  Bujfon  Hist.  Natur.  T.  vili . 

(c)  Condillac  Traite  des  Sensatioris. 

(d)  Bonna  Essai  Analytique  sur  les  facultes  de  l’ame . 

(e)  Lockc  Essai  Philosophique  concernant  Pentendement  humain. 


cem  cognitionum  in  abditum  et  obscurum  , ut  ita  dicam  , 
Intellectus  cubiculum  penetrare  atque  ingredi  *,  sed  vo- 
luit facultates  animorum  esse  qualitates  insitas , inscul- 
ptas, innatas  \ et  Philosophus  iste , cui  tantopere  Sceptl- 
cismus  obiicitur,  deceptus  est,  si  anonymum  haud  indo- 
ctum audiamus , ob  id  ipsum , quod  satis  pro  eo,  ac  de- 
buerat , non  dubitavit. 

VI  Condillacus  itaque  ostendit  facultates  humani  nostri 
intellectus  a sensationibus  oriri , propositaque  idea  tam 
simplici  suam  , et  ipse  statuam  coagmentavit,  explicavit- 
que  totius  Intelligentiae  naturam  et  vim  * Etsi  autem  Ca- 
rdus Bonnetus  post  Condillacum  adlaboraverit , nihilo- 
minus quum  statua  Bonnetiana  perfecta  non  sit  iuxta  ac 
exemplar  , hanc  ob  rem  suis  ponderibus  eam  examinabi- 
mus post  BufFonianam  $ hic  enim  non  chronologicus  idea- 
rum ordo,  sed  philosophicus  attenditur. 

VII  Buffonius  itaque  cum  de  Homine  disserit  in  hi- 
storia sua  naturali,  analysim  sensationum  facit,  quae  tota 
quanta  est  variis  hypoth esibus  nititur.  Ponit  igitur  homi- 
nem recens  creatum  oculos  cum  primum  aperit,  tollitque  in 
caelum,  illico  admirari  caeruleum  quasi  colorem,  et  so- 
lem , et  astra  , aeternumque  lucentes  faces  \ cumque  ad 
terram  se  demittit,  herbescentem  ibi  viriditatem,  et  flo- 
res , et  pellucidas  perennitates  aquarum  cernere,  et  prae 
admiratione,  et  gaudio  unde  perfunditur,  quasi  a se  ipso 
abalienari  $ dein  apposite  de  totius  universi  mundi  stru- 
ctura, forma,  specie  cogitare,  et  eloqui.  At  vero  omnia 
haec  iudicio  illorum  qui  res  accurate  perpendunt  repe- 
tenda sunt  ex  habitu,  et  consuetudine  agendi,  non  ex 
perfecta  aliqua  idearum  analysi , seu  distributione  atque 
explicatione  naturae  illustri , et  numeris  omnibus  absolu- 
ta. Pingit  haec  et  alia  Buffonius.  Admirari  et  laudare 
ne  desinas  elegantiam  et  pulcritudinem  styli quo  nihil 
excogitari  suavius  potest,  nihilque  floridius.  Opus  est 
dignum  celebri  ipso  investigatore  naturae  Miltono : est 
rnetaphysica  tabula  nobili  et  exquisito  Rapbaelis  Urbi- 
natis pennicillo  depicta-  Haec  a nitore  et  styli  suavita- 
te. Reliqua  Philosophica  pars  non  iisdem  ornanda  lau- 

dibus  est,  dolendumque  , radiantem  hunc  adparatum  ar- 
chitecturae , peristylium  hoc,  hasce  Corinthii  ordinis  co- 
lumnas nec  sibi  nec  aliis  prodesse  , neque  conducere  ad 
aliud,  quam  ad  commendandum  aedificium  fatiscens  si- 
bique  male  cohaerens  . 

VIII  Conddlacus  et  Bonnetus,  qui  suas  et  ipsi  statuas 
confecere,  ut  diximus,  ductore  Buffonio,  in  hujus  errata 
rapti  non  sunt,  et  statuam  animatam  excogitarunt,  cui 
fas  fuerit  modo  unum , modo  alium , gradatim  sensum 
addere  vel  demere  , et  congrua  iis  atque  opportuniora 
experimenta  adfingere  et  distribuere  in  singulos.  Orditur 
Condillacus  ab  odoratu , et  statuam  suam  persequitur  ani- 
matque , et  vivam  facit  exercitatamque  in  omnibus  sen- 
sibus usque  ad  statum  perfectum.  Bonnetus  vero  eam  so- 
lo instructam  olfactu  considerat  deseritque.  Ambo  diver- 
sas in  ea  sensationes  ob  diversa  proposita  oblecta  seor- 
sum excitant , ac  deinceps  eius  facultates  singulas  expli- 
cant et  naturam . 

IX  Etsi  vehementer  suspicio,  et  colo  Carolum  Bon- 
netum,  qui  post  Lockium  unus  est  ex  viris  summis,  qui 
subtilius  et  curatius  de  anima  cogitarint , et  scripserint, 
adhuc  tamen  quaedam  in  illo  cum  philosophis  viris  et- 
iam atque  etiam  desidero . Operae  pretium  erat  ut  no- 
vus iste  Prometheus  non  unum  , sed  omnes  identidem 
sensus  explicasset.  Neque  enim  quod  ille  non  praestitit, 
id  ab  aho  apte  absoluteque  praestari  posse  sperandum 
est.  Quisnam  artifex  hoc  sibi  sumat  ut  bustum  a Phidia 
inchoatum  scalpro  infeliciore  perficiat?  Praeterea  longe 
nimis  excurrit,  et  vagatur  in  immenso  idearum  campo, 
in  brutorum  anima  vestiganda , in  ardua  et  perobscura 
libertatis  controversia,  in  legum  spiritu,  aevi,  et  id  ge- 
nus aliis . Principio  nihil  sibi  aliud  proposuerat  Bonne- 
tus praeter  analysim  statuae  suae:  cur,  quaeso,  in  eius 
libro  duos  absolutissimos  tractatus  cernimus,  quorum  il- 
le brevior  esc  qui  analysim  hanc  attingit,  de  qua  loqui- 
mur? Inter  philosophicas  ideas,  quo  collineat  totum  hoc 
opus  , nonnullae  occurrunt  omnino  singulares  et  propriae 
Bonnetianae  nemini  ad  hanc  diem  cognitae  aut  proba- 


tae.  Quod  dixere  Chaos  etc. . Ex  hoc  numero  est  Phy- 
sica illa  visionum  propheticarum  explicatio,  quae  placere 
cordato  homini  non  potest  ? »*  Facile  intelligimus  , ait 
11  ille  ( a ) , potuisse  Deum  iam  ante  in  prophetarum  cerebro 
ri  praeparare , et  insculpere  physicas  causas  ad  excitandum 
n in  tempore  sensiles  fibras  secundum  ordinem  faturo- 
11  rum  eventuum  , qui  Prophetarum  spiritui  offerebantur 
ii  ad  divinandum  n.  En  Prophetae  sine  miraculo:  quo 
nihil  a veritate  magis  abhorrens,  et  alienum.  Quod  au- 
tem potissimum  in  analysi  Bonnetiana  displicet  est  eius 
ordo  nimis  geometricus  , in  quem  errorem  labi  difficilius 
erat  alioqui  , quam  sibi  ab  eo  cavere  ; et  hanc  ob  rem 
perpauci  sunt  qui  librum  hunc  legant,  sicuti  paucissimos 
Philosophos  invenies  , qui  valeant  hac  methodo  et  ratio- 
ne uti  scribendo. 

X Quid  porro  de  analysi  Condillaciana  dicemus  ? Etsi 
opus  istuc  inter  meliora  spiritus  philosophici  monumen- 
ta est  adnumerandum  , et  ista  statua  perfectissima  omnium 
haberi  debet  , quae  ad  hanc  diem  ab  humano  prodierit 
ingenio  et  artificio  ^ nihilo  tamen  secius  in  ea  quoque 
sunt  sua  menda,  et  quidem  non  levia.  Generatim  lo- 
quendo Auctor  clarissimus  sibi  non  constat,  nec  lineam, 
tenet , sed  ab  analytico  filo  devius  aberrat  aliquando  , 
videturque  saltuatim  obambulare.  Eius  enim  cogitationes 
ideaeque  non  sunt  semper  aptae  inter  se , atque  ita  con- 
nexae cohaerentesque , ut  magnae  ibi  lacunae  non  sint. 
Haud  raro  controversias  gravissimas  praetergreditur,  quin 
aliquid  degustet  de  illis,  etsi  videatur  ne  tantillum  qui- 
dem dubitare  de  ipsarum  gravitate  , et  quantum  ad  ab- 
solutionem cursumque  statuae  suae  conducere  queant  . 
Praeterea  vel  in  eo  mendum  deprehendimus,  quod  ho- 
mo consideratur  non  qualis  natura  formatus  est , sed  qua- 
lis videretur  formandus  ^ eaque  re  laudatissimus  hic  inven- 
tor , et  quasi  architectus  necesse  habet  in  hypotheses  ire 
minus  exactas,  et  statuae  suae  ad  unum  vel  alterum  sen- 
sum coercitae  illud  ipsum  adscribere , quod  omnium  ope 

ac  praesidio  in  nobis  ipsis  quotidie  factum  experimur  * 
Numquid  humani  sensus  operantur  singuli  alius  ex  alio? 
Ecquis  novit  aut  coniectura  aliqua  credidit  inveniri  pos- 
se animantem  ullam  in  rerum  natura  vel  expertem  ratio» 
nis , vel  compotem  , quae  sit  uno  solo  actuoso  sensu 
contenta  ? Naturae  opificium  in  progignendis  animi  fa- 
cultatibus atque  ideis  postulat  supparem,  et,  ut  ita  di- 
cam , coaevam  conspirationem  , coniuncronemque  sen- 
suum, qui  nati  facti  sunt  ad  agendum.  Credibile  ne  est 
quod  aiunt  plures  ex  recentioribus  Metaphysicis  fuisse 
nos  a communi  parence  natura  initio  expositos  tot  tam- 
que  crassis  erroribus  sic  ut  obiecta  duplicata  videremus, 
planum  quod  est  montosum  , praegrande  quod  est  exi- 
guum? Verum  quidem  est  nos  paullatim  videre  didicisse, 
uti  didicimus  legere,  scribere,  cetera.  Sed  haec  a natura 
subsidia  ita  accepimus  , ut  communi  atque  concordi  sen- 
suum exercitatione  non  discurrendum,  errandumque  quoti- 
die nobis  esset , et  dediscendum  hodie,  quod  didicimus  heri . 

XI  Perspici  etiam  facile  potest  ab  omnibus  quantum 
ars  differat  a natura,  si  ad  hoc  unum  mentis  aciem  inten- 
damus. Statua  priusquam  homo  sit,  longo  diuturnoque 
tempore  indiget , exquisitissimam  facultatum  iam  in  ani- 
ma vigentium  exercitationem  requirit , transit  per  innu- 
meros errorum  anfractus,  et  scopulos,  haeret,  fluctuat, 
plurimaque  inter  ambigua  vel  falsa  iudicia  diu  iactatur. 
Ex  diverso  animantia  multa,  in  quibus  physica  et  natu- 
ralis actio  facilius  ac  citius  explicatur  , quanto  etiam  fa- 
cilius ac  citius  iustas  ideas  acquirunt  rerum  earum  , qui- 
bus indigere  se  norunt? 

XII  Atque  hoc  loco  fas  est  animadvertere  quemadmo- 
dum Anatomia,  quae  comparata  dicitur,  plurimum  profuit 
ad  illustrandam  Anatomen  corporis  humani,  sic,  et  inul- 
to forsan  magis  , comparatam  Psychologiam  prodesse 
quam  maxime  ad  illustrandam  magis  magisque  Psycholo- 
giam  hominis  ( loquor  de  facultatibus  iis , quae  tum  in 
homine  , tum  in  animantibus  ceteris  eosdem  effectus  gi- 
gnunt quamquam  a diverso  principio  diversaque  effe- 
ctrice caussa  producantur^  ac  pendeant  ) • 


XIII  Indubitatum  est  Moralis  hominis  conformatio- 
nem esse  totum  quiddam  mixtum  conflatumque  ex  natura 
animi,  ex  natura  sensuum , ex  indigentia,  ex  circumstan- 
tiis . Verum  quidem  est,  haec  omnia,  et  positiones  hasce 
omnes  simul  iunctas  multum  praecipue  conducere  posse  , 
atque  adeo  debere  ad  conficiendos  tractatus  tum  de  hu- 
mano intellectu , tum  et  aeque  fructuose  de  illius  exten- 
sione ? sed  possunt  etiam  attendi , aliqua  saltem  ex  par- 
te , ut  uberior  , ac  felicior  hinc  emergat  sensationum 
disquisitio . 

XIV  Comparata  Psychologia,  de  qua  loquor,  eo  prae- 
cipue  collineat  plurimumque  proficit,  ut  ostendamus  unde 
nam  oriatur  vel  prompta  et  velox , vel  tardior  opera- 
tionum mentis  explicatio  sic  ut  nonnulla  animalia  vix 
dum  nata  ideas  acquirant  bene  multas;  alia  non  nisi  se- 
rius. Ex  quo  planum  fiet  celeritatem  in  aliquibus  ideis 
efformandis  oriri  ex  eo  quod  vim  exerant  suam  duo  po* 
tius  aliqui  sensus  quam  alii  duo  diversi  • 

XV  Sed  antequam  finem  institutis  animadversionibus 
faciam,  illud  mature  praemoneo,  Bonnetum  aperte  ab  il- 
la methodo  dissentire,  quam  nuper  indicavimus*  Non. 
id  propositum  nobis  est  , ait  ille  (a) , ut  puerulorum 
operationes  et  motus  investigemus  quos  persequi , pre- 
hendere, tenere  difficillimum  est:  vix  dum  enim  nati 
sunt , eorum  sensus  uno  eodemque  tempore  aperiuntur 
et  patent  ad  innumeras  diversasque  imagines  ac  species 
excipiendas.  Hinc  et  diversorum  motuum  series  existat 
necessum  est , idearumque  concursio , quas  consectari  et 
arripere  nobis  non  licet . 

XVI  At  Bonneto  reponi  facile  potest,  etiam  in  pue- 
rulis si  quidem  velimus  hominem  qualis  re  ac  natura  est 
investigare,  haberi  atque  emergere  posse  congruentes  illas 
abstractiones , quae  cum  ipso  naturae  artificio  perbelle 
concilientur . Ecquis  ignorat  a Physicis  considerari  ex* 
gr.  corporum  pondus  quin  ulla  habeatur  ipsorum  figu- 
rae , aliarumque  proprietatum  ratio  ? Id  quidem  evenit 


(a)  Essai  Anaiyt.  ch.  2 §.  1 1 ® 

propterea  quod  hac  nullo  pacto  inter  se  se  aliae  ah  aliis 
dependent : quod  nequit  dici  de  sensationibus  diversis  9 
ex  quarum  coacervatione  efformat  perficitque  natura  ho- 
minem Moralem . Ceterum  statua  Bonnetiana  videri  po- 
test inutile  quoddam  additamentum  ad  ipsius  Bonneti 
opus  de  humana  intelligentia  , ut  haud  aegre  patebit 
opus  istuc  ipsum  intima  cogitatione  perscrutanti. 

XVII  Mirabitur  itaque  nemo  si  nos  huiusmodi  statua- 
riam methodum  seu  potius  poeticam  minime  adoptemus. 
Anaiysim  consectabimur  tamen  quoad  eius  heri  poterit 
certa  ab  incertis  segregando,  communia  a singularibus,  a 
simplicibus  composita , vitandoque  ex  una  parte  genus  il- 
lud ieiunum  et  aridum  principiorum  , quae  nuda  sunt  et  so- 
litaria , ac  parte  ex  altera  inanem  controversiarum  luxum  9 
otiosasque  meditationes  ^ enixe  curabimus  ut  prono  al- 
veo fluant  omnia  ex  principiis  hrmis  ac  solidis  diligen- 
ter enucleatis,  colligatisque  ordinarim  inter  se  se,  et  oc- 
cupabimur toti  in  iis  praecipue  rebus  evolvendis  , quas 
utiliores  credimus  , ac  prae  ceteris  necessarias.  Primum 
itaque  considerabimus  originem , evolutionem  , incremen- 
taque virium,  quibus  humanus  pollet  Intellectus : deinde 
quonam  modo  Voluntas  eliciat , suasque  et  ipsa  explicet 
operationes  * 


DE  ANIMI  FACULTATIBUS , 
ATQUE  OPERATIONIBUS. 

I 

Omnis  humana  cognitio  primam  originem  a sensibus 
ducit  , per  quos  nervorum  extremitates  late  longe  que 
diffusae  excutiuntur  agitanturque  ab  obiectorum  impulsu , 
quae  sunt  extra  nos  posita.  Atque  isthaec  commotio  ner- 
vorum via  sola  est  , qua  rerum  externarum  imagines  in 
animum  insinuantur,  si  fidem  doctioribus  Physiologis  ha- 
bemus, qui  sedem  adspectus  , auditus,  odoratus,  cetero- 
rumque  sensuum  in  optico  nervo  , in  acustico,  in  olfa~ 
ctorio  etc.  collocaverunt* 

I I 

Commoto  excitatoque  nervo  quiescit  adhuc  Intelle- 
ctus donec  appulsus  et  impressio  ab  obiectis  in  extremi- 
tate nervi  concitata  rapide  diffundatur,  perque  totam  eius- 
dem nervi  longitudinem  propagetur  usque  ad  alteram  in 
cerebro  extremitatem.  Atque  id  seu  quia  hunc  transitum 
efficiat  coniungatque  caecum  quoddam  spirabile  fluidum 
mobilissimum,  penetrans  ac  serpens  per  nervos,  ut  credi- 
derunt antiqui,  et  ex  Neotericis  non  pauci:  seu  quia,  ut 
mavult  Hartleyus , nervi  intenti  sint  chordarum  instar 
elasticarum , quae  una  in  extremitate  percussae  motum  con- 
cipiunt vibratorium , et  oscillationes  suas  ad  aliam  extre- 
mitatem usque  perducunt : sive  quod  accidat  utrumque , 
sicuti  placuit  Newtono*,  sive  tandem  quia  motus  et  im- 
pulsus externus  totam  afficiat  nervi  substantiam  vi  laten- 
tis cuiusdam  et  incognitae  mutationis,  ut  alii  crediderunt . 

I I I 

Quaenam  autem  sit  certa  illa  ac  definita  cerebri  pars, 
ad  quam  eae  internae  omnes  nervorum  extremitates  re- 
feruntur et  pergunt,  quaeque  societatem  corporis  et  ani- 
mi efficit , non  una  neque  concors  est  Philosophorum 
sententia . Cartesius  partem  illam  vult  esse  glandulam 
pinealem , Graecis  yjAvapm  , vel  aoo/xa  dictam  * 


/0 

V illisio  corpora  striata  magis  placuerunt.  Lancisius,  et 

la  Peyronnie  elegerunt  corpus  callosum . Sunt  tamen 
experimenta , et  observationes , quibus  constat  cum  harum 
partium  vulneribus,  et  destructione  vixisse  animalia  vel 
foetus . Hinc  potius  videtur  esse  sedes  principii  sentien- 
tis, quodeumque  sit  ubi  est  initium  alicuius  nervi,  ita 
ut  omnium  nervorum  iunctae  primae  origines  efficiant 
verum  sensorium  commune . Sed  frustra  sedem  animae 
ad  aliquem  locum  singularem  determinare  tentamus  : vi- 
demus tantum  medullam  cerebri  continuatam  in  nervos , 
quae  modo  inexplicabili  sensationem  in  mente  gignit» 


I V 


Cum  primum  affectio  nervi  permeavit  ad  cerebri  me- 
dullam , intellectui  statim  offert  se  se  species  aliqua  sen- 
sibilis , quae  reapse  ab  illo  ultimo  cerebri  motu  discri- 
minatur atque  distinguitur»  Multiplices  autem  ac  variae 
deprehenduntur  eiusmodi  imagines  in  animo  enatae:  quae 
varietas  imaginum  vel  oritur  ex  diversis  impressionis  gra- 
dibus, qui  in  eadem  fibra  viribus  haud  aequalibus  fiunt, 
vel  ab  ipsa  multiplici  fibrarum  nervosarum  strue,  quae 
pro  diversa  harum  natura  diversas  cient  ac  pingunt  ima- 
gines inanimis:  quae  quidem  postrema  sententia,  inquam 
ierunt  Hallerus,  ac  Bonnetus  non  satis  firmis  rationibus 
niti  videtur» 


Qualitatum  sensibilium  haud  leve  est  discrimen,  quod 
quaedam  unico  tantum  sensu  attingantur ; aliae  vero  plu- 
ribus . Prioris  generis  sunt  colores  , soni , sapores  , odo- 
res, calor  et  frigus . Posterioris  generis  sunt  duratio , 
numerus , extensio , figura , motus  et  quies  \ quae  plu- 
ribus percipi  possunt  sensibus:  immo  harum  quaedam  in- 
terno etiam  sensu  percipiuntur . Prioris  generis  qualita- 
tes, proprie  dicerentur  sensiles  •,  posterioris,  potius  affe- 
ctiones speciem  sensilem  comitantes . Harum  ideas,  ut 
ct  relationum,  quas  ad  se  invicem  habent  duce  natura, 
rerum  externarum  repraesentationes  existimamus  : unde  et 
ideis  intellectualibus  annumerantur  ; quod  in  iis  rationis 
vires  summo  cum  fructu  et  voluptate  exerceantur. 


V I 

Idearum  sensilium  quaedam  sunt  gratae,  quaedam  mo- 
lestae , aliae  mediae  , sive  indifFerentes : quarundam  spe- 
cierum  remissiores  sunt  gratae,  intensiores  molestae,  ut 
fuit  etiam  ab  Hutchesonio  animadversum  . Hae  vero 
sensationes  neque  res  externas  , neque  ipsos  in  corpore 
nostro  motus  excitatos  depingunt , aut  repraesentant  : si- 
ne tamen  colorum  sensu , aut  qualitate  aliqua  tactili , nos 
prorsus  laterent  omnia  corpora,  eorumque  situs,  figurae, 
motus  et  magnitudines.  Sunt  autem  reliquae  species  sen- 
siles proprie  dictae , signa  quaedam , aut  notae  earum 
rerum  aut  motuum  , quae  corpus  nostrum  laedere  pos- 
sunt aut  iuvare:  quae  laedunt  ut  declinemus  , molesto 
sensu  monemur;  grato  vero  excitamur  ad  ea  exquirenda 
quae  iuvare  possunt. 

VII 

Idearum  sensationes  comitantium , quaedam  omnem 
omnino  mentis  perceptionem  comitantur,  aut  comitari  pos- 
sunt . Quales  sunt  temporis  et  numeri  notiones;  quaevis 
enim  mentis  perceptio,  et  actio,  cuius  ipsa  mens  est  con- 
scia, temporis  alicuius  notionem  secum  trahit:  harum  pia- 
res certa  serie  succedentes , menti  etiam  longius  quod- 
dam temporis  spatium  suggerunt.  Numerari  itidem  pos- 
sunt non  solum  res  sensu  externo  perceptae  ; verum  et 
quae  sensu  interno,  aut  reflexione,  quam  dicunt,  perci- 
piuntur « 

VIII 

Duobus  sensibus , visu  nempe  et  tactu  , percipitur 
Extensio,  Figura,  Motus  et  Quies.  Has  corporum  af- 
fectiones primarias  non  male  vocant  quidam  scriptores  % 
quia  eas , natura  duce , credimus  rebus  ipsis  inesse  quales 
cernuntur;  docentque  Physici,  ex  earundem  aliqua  pen- 
dere vim  omnem  , qua  corpora  ideas  sensiles  in  nobis  ex- 
citant'» At  sensiles  qualitates  dicunt  affectiones  aut  qua- 
litates tantum  secundarias  ; quibus  nihil  est  in  rebus  ex- 
ternis simile ; licet  habeant  hae  res  , ex  stabili  naturae 
lege,  vim  quandam  eas  in  nobis  ideas  excitandi,  quam 
a qualitatibus  suis  primariis  sortiuntur. 


I X 

Haec  prima  qualitatum  primariarum  perceptio , sive 
mentis  actio  quaedam , sive  passio  dicatur  * non  alia  si» 
militudinis , aut  convenientiae  inter  eiusmodi  ideas  et  res 
ipsas , caussa  assignari  posse  videtur , quam  ipse  Deus  , 
qui  certa  naturae  lege  hoc  efficit  , ut  notiones , quae  re- 
bus praesentibus  excitantur , sint  ipsis  similes  *,  aut  sal» 
tem  earum  habitudines  , si  non  veras  quantitates  , de» 
pingant . 

X 

Species  gustu,  odoratu  et  tactu  perceptae  ad  corpo- 
ris partes  aliquas  proxime  referuntur  $ indicantque  ea 
quae  corpori  proxime  prosint  aut  obsint , iamque  ipsum 
afficiant.  Visu  audituque  rerum  distantium  aliquam  noti- 
tiam adquirimus,  et  voluptates  nonnumquam  longe  prae- 
stantiores : immo  in  ipsa  rerum  cognitione  et  sapientia 
paranda,  eorum  non  levis  est  usus.  Utiliter  igitur  omnes 
hi  sensus  a natura  dati  sunt , vel  ad  corpora  tuenda , 
vel  ad  genus  humanum  conservandum  , vel  denique  ad 
iucunde,  sapienter,  honesteque  vivendum. 

X I 

Verum  quae  a sensibus  imprimuntur  notitiae,  ordine 
quidem  , sed  non  dignitate  principem  locum  obtinent  ^ 
ea  amplior  et  nobilior  scientiae  nostrae  accessio  est , 
quam  facit  Attentio . Habet  enim  mens  nostra  facultatem , 
qua  rei  alicui  perpendendae  se  se  intensius  applicat.  Hac 
intensione  fit,  ut  animus  vividiorem  rei  ipsius  sensatio- 
nem aut  perceptionem  habeat. 

X 1 I 

Prima  fronte  videtur  attentio  necessario  sequi  inter 
plures  obiectorum  impressiones  eam,  quae  ceteris  fortior 
sit  ^ idque  sane  propugnarunt  Helvetius , Condillacus  , 
aliique  melioris  notae  Metaphysici : attamen  non  haec 
est  attentionis  proprietas . Etenim  saepissime  fit , ut  at- 
tentionem ex  obiecto  quod  adest  sensibus,  impressionem- 
que in  iis  exercet  removeamus,  convertamusque  ad  re» 
vocatam  absentis  obiecti  imaginem,  cuius  quidem  impres- 
sio nequit  esse  validior,  aut  aequaliter  valida. 

XIII 


Sicuti  plura  atque  diversa  uno  tempore  obiecta  ap- 
prehendimus frequentissime,  appetimusque , ita  num  pa- 
riter ad  plura  simul  attendere  aliquando  concessum  est  ? 
Id  sane  existimamus  propositione  strictim , et  ad  unguem 
perpensa . Secus  mens  nostra  nec  indicare , nec  reminisci  9 
nec  ideam  compositam  cogitatione  complecti  posset* 


X I V 


Sunt  qui  in  fibrarum  mechanismo  se  se  reperisse  pu« 
tant  aut  animi  attentionem  , aut  eius  saltem  attentionis 
imaginem . Robinetus  plus  ceteris  hac  in  re  sibi  sumit 
audaciae . Is  attentionem  collocat  in  fibrae  ipsius  reactio- 
ne , qua  acceptae  impulsioni  resistit , et  reactione  animi  , 
qua  suae  resistit  modificationi . Perperam  hic  Auctor  in 
medium  vocat  reactionem,  quae  a nulla  substantia  exer- 
cetur in  allectiones  suas , sed  in  alias  substantias , quae 
actione  sua  illas  excitant  affectiones* 

X V 

Paulo  acrior  hostis,  certe  diligentior  Carolus  Bonne- 
tus  succedit . Consentit  enim  utique  attentionem  non  es- 
se reactionem  animi  in  modificationes  suas , sed  conten- 
dit reactionem  esse  in  sensiles  corporis  fibras  externa  re» 
rum  impressione  perculsas , qua  reactione  cum  fibrarum 
ipsarum  motus  augeatur,  animi  etiam  sensatio  augetur. 
Quamquam  haec  opinio  minus  antecedenti  improbabilis 
videatur,  quamquam  praeclari  nominis  viri  plausum  de- 
derint : ea  nihilominus  vitio  suo  non  caret , et  animum 
dotibus  ornamentisque  suis  exuit.  Reactio  animi  in  fibras 
nequit  aliud  quidpiam  gignere , nisi  spontaneitatem , diu- 
turnitatem, intensionem  maiorem  minoremve  sensationum. 
H inc  vis  illa  non  est  attendendi  facultas  : eius  idea  ac 
notio  huius  notionem  et  ideam  necessario  non  includit . 
Posset  natura  existere  vi  illa  motrice  praedita  , attentio- 
ne non  praedita . 

X V I 

Si  dum  perceptioni  alicui  intentus  est  animus , per» 
ceptio  alia  mentem  pariter  alliciens  suboriatur  , tunc  at» 
tentio  ad  utramque  convertitur  , et  facit  adeo  , ut  neu- 

tra  cesset , neque  geminae  simul  confundantur . Itaque 
eodem  tempore  animus  fit  conscius  perceptionem  alteram 
supervenire , dum  altera  perseverat : in  quo  primus  po» 
situs  est  Successionis  sensus. 

XVII 

Ut  animus  modificationum  suarum  successionem  per- 
cipiat, duo  requiruntur:  primo  ut  modificationes  ipsae  aut 
specie,  aut  intensitate , aut  ordine  immutentur:  secundo 
ut  in  hac  earum  mutatione  attentio  defigatur  : si  prima 
conditio  absit , animus  ex  defectu  mutationis  ; si  altera , 
ex  defectu  cognitionis  sensum  successionis  habere  nequit, 
Quamobrem  si  alterutra  desit  conditio , dies  , anni , sae- 
cula viderentur  tempusculo  quovis  breviora. 

X V l I I 


Inter  plures  perceptiones , quarum  successionem  at- 
tendimus, non  raro  contrahitur  vinculum  quoddam,  quo 
nimirum  si  una  ex  illis  perceptionibus  iterum  animo  ob- 
versetur,  ceterae,  absentibus  licet  earum  obiectis,  repro- 
ducuntur:  in  hoc  sita  est  ea,  quae  dicitur  perceptionum 
Consociatio . 


X I X 

Consociationis  vinculum  contrahitur  etiam  inter  per- 
ceptiones sibi  similes,  quibus  animus  diverso  licet  tem- 
pore attentionem  adhibuerit.  Hinc  duae  distinguuntur 
consociationis  leges ; altera  quae  dicitur  similitudinis  ; 
altera  simultaneitatis.  Ad  hanc  postremam  duae  leges 
aliae  revocamur,  quas  vocant  contiguitatis , et  causalita- 
tis ; quatenus  nempe  consociantur  perceptiones  eorum 
obiectorum  , quae  animus  attenderit  vel  tamquam  loco 
contigua , vel  tamquam  alia  ab  aliis  dependentia . 


X X 


Quotidie  accidit , ut  perceptiones  praeteritis  similes 
( absentibus  licet  earum  obiectis  ) humana  mens  tum  re- 
producat , tum  eas  praeteritis  similes  esse  agnoscat  , seu , 
ut  aiunt  , recognoscat . Operatio  haec  usitato  vocabulo 
Memoria  appellatur.  Sunt  qui  memoriam  a reminiscentia 
distinguant  veluti  actum  a potentia.  Sunt  qui  idearum 
recordationem  imaginationem  vocant , signorum  vero  re- 

productionem  memoriam  appellant.  At  cum  animi  facul- 
tates sola  phaenomenorum  ope  dignoscamus,  ipsam  me» 
moriarn  ac  reminiscentiam  veluti  rem  unam  atque  indi- 
stinctam considerabimus.  Quoniam  vero  diversam  omni- 
no significationem  imaginationis  vox  nacta  est  apud  om- 
nes , memoriam  ipsam  ita  commode  partibimur,  ut  eam 
nunc  idearum  z nunc  signorum  esse  dicamus. 

X X I 


Memoria  non  videtur  praecise  in  mente  collocanda  , 
sed  potius  in  ipsa  physica  cerebri  structura  * Quot  et 
quanta  experimenta  evincunt  comprobantque  memoriam 
hancce  multum  ab  aetate  pendere , ab  ipsa  actuali  affe- 
ctione organorum  , a quibusdam  rebus  seu  circumstantiis  5 
quae  physicae  omnino  sunt  ? Subitus  et  fortuitus  casus 
potest  memoriam  debilitare  , et  aliquando  etiam  exstin- 
guere ac  funditus  delere.  Annales  Medici  exemplis  re- 
dundant , quae  hanc  veritatem  confirmant  heu  nimium  , et 
philosophum  cogit  ad  humiliter  demisseque  de  se  sen- 
tiendum . 

XXII 

Volumus  tamen  oblatam  occasionem  aliquam,  quae  ia- 
centes  ideas  excitet  : neque  enim  fortuito  concursu  coa- 
lescunt et  nectuntur  inter  se,  quae  redire  debent  imagi- 
nes, neque  nutu  atque  arbitrio  animi  advolant  obsequen- 
tes, sed  alia  ex  alia  et  omnes  inter  se  aptae  colligatae» 
que  sunt  admirabili  quadam  continuatione  ac  serie,  et 
earum  ultima  involvitur  implicaturque  cum  prima  , sive 
quod  acquisitae  omnes  fuerint  in  uno  eodemque  loco 
vel  per  idem  tempus , sive  quod  quandam  habeant  in- 
ter se  similitudinem  atque  analogiam. 

X X I II 

Huc  pervenire  philosophice  possumus  ^ ultra  progre- 
di non  possumus.  Nonnulli  tamen  in  Problemate  memo- 
riae enucleando  enixe  adlaborant , perinde  ac  si  Cimme- 
riis e tenebris  evocandus  in  lucem  foret  tenuissimus  fi- 
brarum cerebri  nexus:  qua  spe  inlecti  Hoockius  , Hart- 
leyus,  Bonnetus  elaboratas  hypotheses  hac  super  re  con- 
finxere ingeniosas  eas  quidem  elegantesque  5 sed  adeo 

chymerae  similes  et  evanidae , ut  nil  nobis  commendent 
praeter  auctorum  ingenia,  vixque  levem  coniecturam  fa- 
ciant qua  nihil  incertius. 

XXIV 

Hac  itaque  tam  obscura  et  caeca  investigatione  omis- 
sa praestat  ad  ea  venire  praesidia  atque  adiumenta,  quae 
arripit  e memoria  cognitio.  Atque  in  primis  scientia  haec 
nostra  comprehenditur  includiturque  in  idearum  ambitu 
et  circuitu  , ideaeque  omnes  , paucissimis  detractis  , conti» 
nentur  intra  fines  memoriae.  Memoria  ergo  maxime  com- 
plectitur amplitudinem  totam  scientiae  nostrae  , et  me- 
moria sublata  nullo  pacto  ab  infante  puero  distaremus  * 
qui  vix  lucem  hancce  qua  fruimur  , adspexerit. 

XXV 

Praeterea  quum  adveniente  somno  , quies  membra 
pervadit,  vigilat  excubatque  memoria,  et  praesidio  sen- 
suum identidem  experrectorum  adiuta  colligit  ex  inhae- 
rentibus vigiliae  reliquiis  varia  somniorum  spectacula  * 
quae  vigiliam  saepius  aemulantur  aut  ordine  , aut  vigo- 
re : et  potest  hic  eo  usque  increscere  , ut  sequantur  in 
corpore  motus  ii  , quos  vestigia  mentem  occupantia  re- 
quirunt; * quale  genus  frequens  est  videre  in  Somnam- 
hulis  o 

XXVI 

At  vero  vehemens  animique  fixa  meditatio  unius 
pluriumve  idearum  quas  excitavit  memoria , qua  fit  , ut 
nequeat  animus  pro  eo  ac  deberet  internoscere  obiecta 
praesentia  sicuti  vere  sunt,  haec,  inquam,  mentis  conten- 
tio , ac  firma  meditatio  efficit  amentiam , quae  nihil  aliud 
videtur  esse  nisi  prolixum  et  continuatum  somnium  . In- 
ter somniantem  igitur  ac  delirum  hominem  hoc  unum 
discrimen  interest , quod  in  primo  expergefactis  sensibus 
vis  obiectorum  praesentium  superat  vim  idearum  , quas 
renovat  memoria  \ in  secundo  vis  idearum , quas  memo- 
ria reprodncit  , vel  iugiter  perdurat  # vel , si  interdum 
cessat  ( amo  casu  dicitur  habere  lucida  intervalla  ) quan- 
tocius tamen  instauratur. 

XXVII 

A rerum  imaginibus,  quae  animo  obversantur,  Ima- 
ginatio Plinio  auctore  nomen  invenit}  significatque  quem- 
cumque mentis  actum,  quo  rei  cuiusvis,  quae  facta  sit, 
vel  fieri  possit,  vel  etiam  fieri  non  possit,  formam  ima- 
ginemque concipimus.  Nulla  porro  est  imaginatio  aut  no- 
tio, cuius  primordia  simpliciora  e sensibus  mens  non  prius 
hauserit,  expresserit,  arripuerit. 

XXVIII. 

Sunt  qui  arbitrantur  tumultuaria  fluidi  nervei  conci- 
tatione aliquando  motus  omnino  novos  in  communi  sen- 
sorio , novaque  tmdequaque  phantasmata  posse  in  animo 
excitari . H is  assentiri  non  possumus.  Nam  phantasmata 
haec  videntur  nova,  sicuti  nova  quotidie  appellare  con- 
suevimus Poetarum  vel  Pictorum  figmenta  } non  quia 
ideae  elementares  , sed  quia  earum  consociationes  no- 
vae sunt, 

XXIX 

Imaginatio  a quibusdam  in  communi  sensorio  motio- 
nibus pendet : hae  vero  pendent  tum  ab  adquisita  fibra- 
rum dispositione,  tum  a caussis  dispositionem  hanc  ipsam 
determinantibus.  Quae  omnia  cum  pro  varietate  homi- 
num , vel  pro  hominis  eiusdem  aetate  statuque  diverso 
differant  *,  imaginatio  quoque  in  hominibus  aliis  , aut  in 
aliis  hominis  eiusdem  circumstantiis  differat  necesse  est. 

XXX 

Memoria  atque  Imaginatio  maximum  adiumentum  a 
signis  mutuantur.  Signum  autem  est  perceptio  perceptio- 
ni consociata  adeo  , ut  praeter  sui,  alterius  quoque  rei 
notitiam  inducat . Praesentis  et  praeteritae  rei  signum  ope 
memoriae,  signa  futurae  non  sine  imaginata  ne  concipi* 
mus . Porro  apprehensionem  , attentionem  , contemplatio- 
nem , sensum  successionis  habere  mens  potest  absque  si- 
gnorum praesidio,  eum  operationes  sint,  quae  memoriam, 
et  imaginationem  praecedunt. 

XXXI 

Multiplex  porro  signorum  genus  est  : alia  enim  a 
fortuita  perceptionum  consociatione  pendent,  et  acciden~ 

c 


talia  tl  icuntur ; alia  ab  ca  perceptionum  consociatione, 
quam  certi  quidam  eventus  constanti  naturae  lege  con- 
nexi determinaverint,  et  naturalia  vocantur ; alia  demum 
ab  ea  perceptionum  consociatione , quae  in  animum  ex 
industria  fuerit  inducta , et  artificiosa  sive  institutionis 
nuncupantur . 

XXXII 

Quamdiu  quis  non  aliis  signis  praeter  accidentalia  , 
et  naturalia  uti  potest  , inquit  clarissimus  Draghettus  , 
tamdiu  ei  circumscriptus  est  memoriae  usus : nisi  enim 
accidentalia  signa,  aut  naturalia  offerantur,  nequit  homo 
res  significatas  meminisse , et  vicissim  signorum  meminis- 
se nequit,  nisi  significata  ultro  offerantur*  At  statim  at- 
que  signa  ex  institutione  cum  ideis  coniunguntur , multi- 
plicantur vincula,  quorum  ope  ideae  ad  memoriam  revo- 
cari possunt,  quamquam  illarum  obiecta , aut  obiectorum 
signa  tam  naturalia,  quam  accidentalia  deficiant. 

XXXIII 


Signa  vel  ad  nostrum  dumtaxat  , vel  ad  aliorum  et- 
iam usum  referuntur.  Prima  quidem  memoriae  praesertim 
prodesse  diximus*,  altera  vero  communicationi  idearum  in- 
serviunt ^ suntque  cogitationum  nostrarum  indices,  quo- 
rum  praesidio  tum  nos  nostras  aliis  , tum  alii  suas  nobis 
cogitationes  aperiunt . Cogitationes  nostras  signis  aut  tran- 
seuntibus, aut  permanentibus  communicamus.  Ex  transe- 
untibus idioma  , ex  permanentibus  scriptura  conficitur  : 
scriptura  enim  est  imago  idiomatis , quemadmodum  idio- 
ma imago  est  cogitationum. 

XXXIV 

Ad  idioma  quod  attinet;  clamores,  gestus,  saltus,  alii- 
que humani  corporis  status  sunt  internarum  animi  affe- 
ctionum signa  naturalia.  His  in  artem  conversis  utuntur 
muti  et  surdi;  immo  etiam  infantes,  dum  vocabulis  ge- 
sticulationem , et  vociferationem  saepe  adiungunt.  1 st 
haec  naturalis,  et  propterea  universalis  hominum  lingua. 

XXXV 

Signorum  naturalium  imitatione  quaedam  denuo  ipsis 
affinia  paulatim  inventa  sunt  tanta  quidem  arte,  ut  prio- 

rum  cognitio  in  cognitionem  posteriorum  facile  deduce- 
ret* Hinc  elaboratum  est  actionis  idiorna  olim  a Roma- 
nis Pantomimis,  ac  Saltatoribus  magnopere  excultum,  nu- 
per in  Gallia  a clarissimo  Abate  de  FEpee  ad  apicem 
perfectionis  , et  ad  iustas  grammaticae  leges  pro  surdis 
erudiendis  feliciter  evectum. 

XXXVI 

Quamquam  articulatum  idiorna  primi  parentes  huma- 
ni generis  a provido  Conditore  acceperint  : nihilominus 
ob  immanem  infortuniorum  seriem  > quibus  deinde  homi- 
nes obnoxii  fuerunt , evenire  quidem  potuit  ; immo  ex 
historiae  monumentis  evenisse  constat,  ut  eorum  nonnul- 
li in  sylva  hac  vel  illae  palantes  infantem  sobolem  abs- 
que educatione  neglectam  relinquerent:  quae  quidem  suc- 
crescens sylvestrium  familiarum,  et  alicuius  etiam  populi 
initium  faceret . Porro  apud  eiusmodi  generationes  natura- 
le idiorna  primum  , tum  artificiosum  non  modo  gestuum , 
sed  etiam  sonorum  vocabulorumque  enasci  potuit , lente 
quidem  pro  diversa  hominum  loquentium  capacitate  et 
indigentia,  eoque  semper  ordine  , ut  nullum  de  novo  si- 
gnum institueretur  , nisi  signis  iam  cognitis  , vel  rebus 
significandis  esset  analogum . 

XXXVII 

Prima  illa  humani  generis  lingua  permansit  usque  ad 
linguarum  divisionem  divinitus  immissam  ( sicuti  videre 
licet  Geneseos  cap.  40  ) . Sed  ipsa  subinde  hominum  dis- 
gregatio  effecit,  ut  inter  populos  climate,  temperatione, 
educatione,  moribus,  legibusque  diversos,  quemadmodum 
ingens  idearum  et  cupiditatum  discrimen  erat,  ita  ingens 
oriretur  idiomatum  articulatorum  varietas. 

XXXVII  I 

Postquam  ea  signa  adinventa  fuere  , quibus  inter  prae- 
sentes idearum  significatio  fieret,  illud  quoque  signorum 
excogitatum  est  genus,  quo  vel  inter  absentes  idearum 
quasi  societas  institueretur.  Itaque  ad  scripturam  ven- 
tum est . Quod  signi  genus  eadem  fer  me  ratione  inven- 
tum perfectumque , qua  inventae,  auctaeque  numero  vo- 
ces fuere.  Quare  primum  invecta  scribendi  ars  per  ima- 


gines , quibus  varii  gestus  adiungerentur . Aegyptiorum 
praecipue  consuetudo  haec  fuit , apud  quos  obelisci  hu- 
ius m ocii  imaginibus  referti  in  usu  erant.  Deinde  natura- 
libus imaginibus  adiectae  conventionis  imagines,  factae- 
que  arbitratu  hominum  figurae.  Tandem  illa  adinventa 
scripturae  ratio  est , quae  articulatas  voces  repraesentat  , 
quaeque  apud  nos  Europaeos  hodie  est  familiarissima. 

XXXIX 

Dictum  est  memoriam  et  imaginationem  ut  se  exe- 
rant  latius,  atque  uberius  exerceantur,  maximum  ab  ar- 
ticulatorum signorum  usu  adiumentum  accipere.  Id  por- 
ro de  libera  etiam  attentione  affirmandum  est.  L't  enim 
homo  attentionis  suae  compos  evadat  ab  articulato  idio- 
mate  plurimum  adiuvatur.  Articulatum  idioma  quoniam 
infinitis  prope  modis  facile  variari  potest,  idcirco  omnium 
idearum  varietati  designandae  aptissimum  est.  Praeterea 
articulationum  ipsarum  brevitas , et  distinctio  facit  , ut 
ingens  vocabulorum  copia  absque  confusione  retineri  me- 
moria possit . 

X L 

Cum  animus  attentionis  suae  ita  compos  evadit , ut 
eam  ad  haec  potius  quam  illa  obiecta , ad  has  potius 
quam  illas  obiecti  partes  ordinate  dirigat , tunc  reflecte- 
re dicitur  eo  quod  deliberata  animi  attentio  ab  una  ad 
alteram  ideam  instar  luminis  reflectatur.  Attentio  delibe- 
rata dirigi  potest  vel  ad  externarum  rerum  apprehensiones > 
vel  ad  ipsius  animi  operationes.  Hinc  duplex  distinguitur 
reflexio:  altera  exterior , interior  al  era . Reflexio  exterior 
scientiam  corporum , interior  scientiam  animorum  constituit . 

X L I 

Ha  nc  ob  rem  cum  primum  aliqua  species  aliis  natu- 
rali adstricta  vinculo  cohaesit  , et  cum  his  in  unam  coi- 
vit concretam  et  compositam  ideam  , in  hanc  animus  in- 
tendens a toto  eam  cumulo  dividere  potest  ac  veluti  ab- 
ducere: ex  quo  fic  ut  cognatis  circum  speciebus  langue- 
scentibus et  p-opemviun  extinctis  ea  sola  vigeat  pro- 
siliatque  victrix,  quam  ipse  reflexionis  motus  agitat  ad  ab- 
stractam ideam  sensibilem  efformandam. 


X L 1 I 

Quin  etiam  intellectu  simul  in  multis  defixo  , ut  ait 
acutus  quidam  et  recentior  Philosophus  , animus  rerum 
nexus  relationesque  contemplatur,  ut  ex  iis  notiones  eli- 
ciat ac  veluti  exprimat  mera  confingens  rationis  simula» 
cra : quae  postea  suo  quaeque  nomine  signata,  ac  refle- 
xionis  ope  illustrata,  et  pro  modo  ac  facultate  reflecten- 
di secreta  ab  admixtione  sensibili  speculatur  atque  con- 
siderat. Aliquid  enim  sensibile  cum  iis  admixtum  supe- 
rest  semper  tum  ob  nomen  adnexum,  tum  propter  ideas 
a sensibus  depromptas,  quibus  notiones  sustinentur,  et  qua^ 
si  fulciuntur  oblique , lisque  detractis  nullo  modo  pos» 
sent  existere* 

X L I I I 

Specimen  vero  notionum  harum  qui  requirat , is  nul- 
lo negotio  sumere  illud  poterit  ex  cognitionibus,  queis 
identitatem  diversitatemque  rerum  deprehendimus  , et 
caussas  et  effectus  P et  duratwnem  , seu  tempus  , et 
bonum  ac  malum , et  virtutem  ac  vitium  : quae  omnes 
paulo  ante  exposita  via  pervadunt  in  animum , et  prae  ce- 
teris ideis  a sensibus  remotae  videntut  et  abstractae  so- 
la intelligentia  atque  ratione  comprehensae. 

X L I V 

Sed  ex  quo  mentis  aciem  ad  plura  reflectendo  diri» 
gimus  novum  praeterea  notionum  genus  animo  se  se  of- 
fert, quae  sola  ratione  intellectae  cernuntur  animo.  Nem- 
pe potest  reflexio  non  ad  ipsam  rerum  uniformitatem  in- 
telligentiae  aciem  convertere,  sed  in  illis  ipsis  proprie- 
tatibus solum  immorari  , in  quibus  similitudo  fundatur  . 
Hae  si  abstrahuntur  ab  individuis,  quorum  sunt  partes 
si  propter  mutuam  identitatem  veluti  una  res  accipiun- 
tur, universalem  ideam  constituunt,  quam  modo  Genus 
vocant , modo  Speciem  , modo  Differentiam , modo  cete» 
ra  Porphyrii  Praedicabilia  , ubi  nihil  mirabere  fortasse 
praeter  barbarorum  nominum  foeditatem. 

X L V 

H is  omnibus  rite  constitutis  iam  tacet  illa  Cartesia- 
norum  commentitia  fabula , quam  contentione  tanta  de- 


fendunt  usque  ad  ravim  aientes  in  animo  esse  notiones 
aliquas  latentes  et  reconditas  ab  ipsa  natura  insculptas 
insitasque  omnem  ante  externum  ct  adventitium  pulsum 
animo  impresas.  Si  enim  Sensus  et  Reflexio  mentis  per 
se  sufficiunt  ad  totum  quantuscumque  sit  humanarum  co- 
gnitionum campum  vastissimum  serendum  ac  vel  uti  foe- 
cundandum  , eccur  i tas  Cartesianas  ideas  innatas  admit- 
tamus, oueis  nota  saltim  inanitatis  erit  inurenda? 

X L V I 

Reflexio  dupliciter  promovet  Compositionem  P ut  li- 
bere nostris  inter  nos  vocabulis  utamur,  quod  Quintilia- 
no probatur.  Si  enim  reflexio  cum  imaginatione  opere- 
tur et  agat,  tunc  ex  diversis  sensibilium  individuorum 
differentiis  atque  speciebas  ideam  unam  componit  et  con- 
glutinat , veluti  cum  ex  dissimilium  bclluarum  acervo 
differentiisque  Pictor  ex  industria  belluam  unam  expri- 
mit confingitque . Sin  autem  reflexio  cum  abstractione 
coniungatur , tunc  ex  specificis  vel  genet  icis  rerum  dif- 
ferentiis notionem  unam  coagmentat  atque  componit,  ut 
cum  ex  pluribus  ideis  abstractis  notionem  mendacii  vel 
avaritiae  conficimus,  et  quasi  conglutinamus  atque  confe- 
rimus in  unum . 

X L V I I 

Compositioni  ex  diverso  respondet  opponi turve  de- 
compositio  seu  dissolutio,  cum  videlicet  reflexio  ideam 
compositam  ope  distinctionis  in  componentes  ideas  redu- 
cit donec  ad  simplices  deveniatur  : quod  alio  etiam  no- 
mine resolutio  vel  analysis  adpellatur. 

X L V I I I 

A primis  ipsis  animi  operationibus  coepit  emergere 
implicita  aliqua  comparatio,  implicitumque  iudicium.  Sta- 
tim  vero  atque  oboritur  reflexio  utrumque  operatur  ex- 
plicite , idest  attentio  deliberata  inter  propositos  com- 
parationis terminos  versatur  sicuti  oportet , ut  eorum  con- 
venientia, vel  discrepantia  dilucide  innotescat  * 

X L I X 

Etsi  compositae  persaepe  sunt  ideae,  quarum  con- 
cordia yel  pugna  ope  comparationis  adparet , semper  ta- 


men  simplex  est  assensus  vel  dissensus  mentis , quo  indi- 
cium ipsum  efficitur.  Detecta  autem  pugna  ista  idearum 
sive  concordia  mens  alterutrum  indicare  nequit  quin  si- 
mul aliqua  cum  delectatione  in  hoc  iudicio  conquiescat . 

L 

Ex  consideratione  seu  reflexione  indicium  ^ ex  voca- 
bulis indicium  omnino  exprimentibus  enascitur  proposi- 
tio. Aptissimus  hic  locus  ac  maxime  proprius  olim  cre- 
debatur, in  quo  de  inutilibus  plerisque  disserendum  fo- 
rent*, sed  omnia  tempus  habent.  Nobis  unum  illud  ad- 
notare  sat  est , propositionem  quamlibet  veram  , aut  fal- 
sam esse  prout  rebus  circa  quas  versatur  , efferturque 
consentiens  est  et  consona,  vel  ab  iis  dissona  atque  dis- 
sentiens , 

. L I 

A indiciis  invicem  collatis  discursus  , quem  ratioci- 
nationem Latini  dicunt,  exoritur.  Finitur  autem  vis  ani- 
morum , quae  posita  in  antecedentibus  iudiciis  duarum 
perceptionum  comparatione  cum  tertia , novum  indicium 
infert  praemissae  comparationi  consentaneum.  Quod  si  di- 
scursus vocabulis  exprimatur,  argumentatio  dicitur. 

L I 1 

Ad  ratiocinandum  duo  requiruntur  sagacitas  ac  soli- 
datas mentis  vis  nempe  medias  ideas  inveniendi  , et 
vis  novi  aliquid  ex  iisdem  concludendi.  Qui  sagacitate 
destituitur , is  aequiparandus  artifici , cui  neque  materia 
neque  instrumenta  suppetunt.  Qui  vero  mentis  soliditate 
caret , est  imperiti  instar  artificis  , qui  quamquam  mate- 
ria et  instrumentis  abundet  , nihilominus  iisdem  uti  non 
potest.  Lbi  hae  igitur  dotes  deficiunt,  ne  ratiocinatio 
quidem  potest  existere. 

L I I I 

Contendunt  aliqui  absque  notionum  et  principiorum 
generalium  subsidio  non  constare  ratiocinationem.  Hinc 
pervulgata  in  Scholis  axiomata:  dictum  de  omni , dictum 
de  nullo , quasi  inferri  non  posset  proprietatem  aliquam 
individuo  alicui  convenire,  vel  non  convenire,  nisi  an- 
tea sciamus,  quaenam  generi,  aut  speciei  attributa  conve» 


niant.  Id  autem  quantum  a veritate  abhorreat,  luculen- 
ter ostendunt  quaedam  singularibus  propositionibus  ra- 
tiocinationes ab  hominibus,  vel  ab  infantibus,  vel  a ru- 
dioribus compositae. 

L I V 

Non  aliam  ob  caussam  ratiocinatione  nos  utimur  nisi 
ad  indagandam  eruendamque  veritatem  e tenebris  quae 
vel  rerum  existentiam  respicit , vel  earum  proprietates 
relationesve  : et  veritatem  tum  dicimur  adsequi  ac  nosse 
cum  de  propositae  rei  existentia , proprietatibus,  relatio- 
nibus certiores  facti  sumus.  Porro  veritates  aliae  primo 
obtutu  se  se  manifestant  ac  produnt , aliae  nonnisi  ra- 
tiocinando : illarum  cognitio  vocatur  immediata  , vel  in- 
tuitiva cognitio  posteriorum  mediata  seu  demonstrativa . 

L V 


Non  eodem  tamen  gradu  cognitionis  possumus  in  om- 
ni re  veritatem  attingere.  Nonnullis  in  rebus  certitudo 
absoluta  est  seu  metaphysica , quae  vocari  potest  eviden- 
tia, in  aliis  physica  tantum  ^ in  aliis  tantummodo  mora- 
lis-, et  in  aliquibus  etiam  sola  illucescit  probabilitas  ma- 
ior minorve  pro  re  nata  et  in  pluribus  etiam  nihil  nisi 
dubium  superest  , aut  absoluta  ignoratio . 

L V I 

Ad  hanc  dispiciendam  firmandam  que  certitudinem  ab- 
solutam sive  evidentiam  lapidis  instar  lydii  esto  Princi- 
pium contradictionis . Certum  enim  absolute  vocamus  om- 
ne et  solum  id  , cuius  oppositum  apertam  contradictionem 
implicat:  ex  quo  fit  absolute  impossibile . In  hoc  nixi 
principio  certitudinem  habemus  absolutam  , et,  ut  aiunt  , 
immediatam  de  existentia  illius  Entis , quod  in  nobis  co- 
gitat, quum  immediate  sciamus,  cogitare  nos,  et  repu- 
gnantia sint  haec  duo  operari  et  non  existere . Quod  au- 
tem spectat  ad  existentiam  corporum , eorumque  proprie- 
tates physicas , praesto  nobis  non  est  nisi  vel  physica 
certitudo  cum  id  rerum  genus  deprehendimus  ope  sen- 
suum, vel  moralis  cum  aliquid  per  analogiam,  vel  alieno 
testimonio  cognoscimus. 


L V I I 

Amplus  ac  ditissimus  thesaurus  est  Analogia , unde 
Philosophus  magnam  atque  uberem  vim  argumentorum 
capit  ad  omnes  usus  humanae  vitae  seu  velit  tamquam 
ex  aliqua  specula  futuros  praevidere  casus  Reipublicae, 
vel  hominis  aegrotantis  , atque  alterutrius  morbis  curatio- 
nem adhibere  opportunam seu  malit  novis  metaphoris  , 
verbis , nominibusque  Grammaticae  fines  amplificare  et 
extendere  % seu  hypotheses  confingendo  solers  atque 
industrius  coniector  aveat  naturae  caussas  viresque  per- 
pendere ^ seu  tandem  historica  spatia  percupiat  ingre- 
di , et  praeterita  facta  narrando  ad  sua  tempora  , ad 
mores,  ad  vitae  totius  magisterium  atque  rationem  tradu- 
cere} est  enim,  ut  inquit  Cicero  de  Orat. : ™ Historia  te- 
D st  is  temporum,  lux  veritatis,  vita  memoriae,  magistra 
D vitae,  nuncia  vetustatis 

L V I I I 

Omnis  quae  historicis  narrationibus  debetur  assensio, 
teste  Ronneto,  a sola  analogia  ducitur.  Eosdem  enim  ocu- 
los et  aures,  easdem  animorum  propensiones,  uno  verbo 
eadem  essentialia  nostri  similibus  tribuimus.  Hinc  puta- 
mus eos  idem  in  re  facti,  de  qua  testantur,  praestitisse, 
quod  nos  ipsi , si  datum  per  aetatem  locumque  foret  , 
fecissemus . 

L I X 

Fides  humana  quamvis  saepe  lubrica  , potest  tamen 
plenam  attingere  certitudinem  * ubi  constat  testantes  de- 
cipi non  potuisse,  neque  alios  decipere  voluisse,  ita  ut 
nec  laboret  eorum  scientia,  nec  fides  sive  veracitas. 

L X 

De  Testium  scientia  saepe  ex  negotii  natura  consta- 
bit , deque  fide  satis,  si  nullo  emolumento,  nullisque  il- 
lecebris invitati  fuerint  ad  testandum  ; multoque  magis 
ubi  suo  gravi  cum  periculo  aut  damno  testati  sint  ; ne- 
que sperare  poterant  se  aliis  hoc  persuasuros  , si  modo 
noverant  ipsi  rem  aliter  se  habere  quam  dicunt. 

L X I 

Testimonium  nulii  fraudis  suspicioni  aut  inscitiae  ob- 
noxium, fidem  facit,  primo  rebus  gestis  non  alia  ratio- 
ne cognoscendis  $ secundo  etiam  iis , quae  rebus  ante  a 
nobis  observatis  sunt  prorsus  dissimiles  ; siquidem  nulla 
sunt  argumenta  interna,  quae  fidem  evertant  ; tertio  re- 
bus etiam  miris  et  omni  nostrae  experientiae  aut  obser- 
vationi contrariis,  si  modo  versetur  testimonium  in  mate- 
ria et  adiunctis , quae  sint  a rebus  nostris  disiunctissima 
maximeque  diversa. 

L X I I 

Hactenus  de  animi  viribus  et  operationibus  egimus  , 
quae  variis  ideis  et  cognitionibus  mentem  exornant;  om- 
nes illae  operationes  proficiscuntur  ab  ea  animi  faculta- 
te , quam  intellectum  vocare  solemus:  nunc  quaedam  de- 
libabimus de  altera  animi  potentia , quae  unum  prae  al- 
tero eligit,  quaeque  voluntas  c ommuniter  appellatur;  his 
quippe  duabus  facultatibus  omnis  animi  virtus  atque  prae- 
stantia continetur . 

L X I I I 


Quum  natura  hominem  organis  summe  delicatis  in- 
struxerit , et  obnoxium  fecerit  perpetuis  rerum,  quae  nos 
circumsepiunt  impressionibus,  facile  nimis  perturbari  pos- 
set ac  destrui,  nisi  modus  superesset  aliquis  inter  multi- 
plices obiectorum  appulsus  secernendi  utiles  a pernicio- 
sis. Modus  iste  nobis  provide  largitus  est  sensus , vul- 
go sensibilitas . Si  qua  impressio  vel  dilacerans  fibras, 
vel  distrahens , vel  delassans  eo  tendat , ut  bonam  textu- 
ram harmoniamque  perturbet , i 11  ico  doloris  sensus  ex- 
cubat vigilatque  ad  praecavendum  in  tempore . Contra  si 
qua  alia  sedatior  impressio  apta  est  ad  nos  blande  pla- 
cideque  seu  reficiendos,  seu  conservandos , tum  sensibili- 
tas diverso  nos  afficit  modo  ac  sensu,  cui  nomen  damus 
voluptatis . 

L X I V 


Verum  sensus  iste  vel  doloris  vel  voluptatis  parum 
hominem  iuvaret  nisi  praesto  huic  esset  modus  aliquis  in- 
ternoscendi etiam  obiecta  unde  impressiones  manant  seti 


doloriferae , seu  voluptuariae . Ad  summum  sensationes  in- 
nocentes discriminaret  et  noxias , sed  neque  has  fugere  , 
neque  illas  posset  adquirere.  Praeter  ergo  facultatem  in- 
tus sentiendi  effectus  externarum  impressionum  ei  facul- 
tas quoque  adtributa  est  obiecta  cognoscendi,  unde  im- 
pressiones oriuntur. 

L X V 

Sed  ne  isthaec  quidem  multum  profutura  esset , si  re- 
moto obiecto  nulla  permaneret  huius  et  effectuum  idea 
vel  species.  Ad  intelligendum  quaenam  obiecta  comple- 
cti oporteret , quaenam  effugere  necessum  esset , ut  sem- 
per  et  illico  impressiones  ipsas  praesentiremus,  quae  ta- 
men saepe  possent  esse  tales  tamque  subitae  ac  rapidae, 
ut  nullum  relinquerent  spatium  ad  deliberandum . En  ita- 
que quid  perficiat  opus  naturae,  Memoriam  dico,  cuius 
ope  subeunt  animo  praeteritae  impressiones  imaginesque 
obiectorum  eorum , unde  impressiones  ipsae  coortae  sunt , 
et  hanc  ob  caussam  etsi  obiecta  praesentia  non  sint,  per 
impressa  ac  nota  vestigia  et  signa  possumus  ea  dispice- 
re , et  pro  re  nata  vel  fugere  vel  amplecti . 

L X V I 

Porro  obiecta  quorum  impressiones  eo  spectant , ut  vel 
hominem  conservent  vel  magis  magisque  perficiant , Bo- 
na dicuntur  ^ et  quae  ex  diverso  eo  tendunt,  ut  vel  de- 
teriorem hominis  conditionem  faciant  , vel  eum  labefa- 
ctent omnino  ac  destruant,  Mala  vocitantur.  Ad  Bona 
tamen  et  Mala  promiscue  revocantur  etiam  impressiones 
quotlibet  vel  utiles  vel  perniciosae , quae  per  obiecta  fiunt , 
nec  non  voluptas  ipsa  vel  dolor,  qui  ex  iisdem  impres- 
sionibus sequitur.  Qua  quidem  facta  substitutione  mira- 
bile dictu  est,  in  quot  errores  turpissime  incidamus,  ip- 
samet  media  finium  loco  adhibentes.  Aliquando  etiam 
bona  nuncupantur , quae  nullam  utilitatem  , sed  solam 
voluptatem  afferunt . Erunt  igitur  bona  omnia  alia  hone- 
sta, alia  utilia,  alia  demum  voluptuosa. 

L X V I I 

Quidquid  autem  a nobis  respicitur  sub  aliqua  specie 
et  imagine  Boni , nos  impetu  quodam  naturali  rapit 

se  $ contraque  quidquid  uti  malum  consideramus  nos  ab 
se  penitus  abalienat  ac  removet ; atque  isthaec  propen- 
sio naturalis  ad  bonum,  unde  fluit  horror  et  fuga  ma- 
Ii,  humanarum  affectionum  omnium  fundamentum  est  ac 
radix . 

L 'X  V I I I 

Affectiones  istae  necessariae  sunt  ad  bonum  seu  phy- 
sicum statum  seu  moralem.  Homo  drraflrg  chymaera  Me- 
dicis est.  Graves  et  mortiferi  languores,  quibus  subiiee- 
retor,  organorum  inertia  ac  sopor,  et  ignava  desidia,  om- 
nes denique  totius  naturalis  oeconomiae  leges  id  evin- 
cunt . Chymaera  idem  homo  est  Metaphysicis . Affectio- 
nes deme  5 unde  vires  arripiemus  impetumque,  qui  nos 
ad  bonum  incitet,  et  avertat  a malo ? Poterit  ne  ullo 
modo  Amor  ille  consistere  erga  nos  ipsos , cuius  eae  sim- 
plices modificationes  dicuntur  et  sunt?  Minime  sane  si 
quid  video  . Cur  ergo  somniarunt  Stoici , ac  multo  post 
Lutherus,  Calvinus,  Witringa,  Buddaeus  aientes,  natu- 
ra sua  pravas  eas  esse  ac  vituperabiles  ? 

L X I X 

Etsi  tamen  tales  ipsae  per  se  non  sunt , fieri  po- 
test, ut  tales  evadant  simul  atque  ad  illaudabilem  gra- 
dum , et  ad  finem  obiectumque  detorqueantur  homine 
non  dignum  . Sub  hoc  adspectu  nomine  singulari  vocan- 
tur communiter  Passiones , quarum  historia  dici  fortasse 
posset  historia  et  complexio  malorum  ferine  omnium,  in 
quae  praeceps  ruere  visa  est  humanitas. 

L X X 

Quaelibet  passio  est  desiderium  dominans  , cuius  ob- 
ice tinn  saepe  saepius  ita  necessarium  est  ad  felicitatem 
nostram  , ut  sine  illo  vitam  vivere  nullo  modo  posse  vi- 
deamur. Qui  passiones  dixerunt  esse  motus  animi  violen- 
tos, quique  eas  cum  procellis  tempestatibusque  compara- 
runt ii  parum  felices  ab  analysi  fuerunt : effectus  enim 
descripsere,  non  naturam  et  caussam. 

L X X I 

At  enim  quot  numero  passiones  sunt  ? Hic  haerere 

me  lateor  nihilque  respondere  me  posse  quod  probem  . 

Dudum  exspecto  Metaphysicum  solertissimum  , qui  mihi 
numerum  huncce  ob  oculos  ponat . Tortuoso  in  labyrin- 
tho versamur,  et  quum  timeant  omnes  ne  viam  exeundi 
reperiant,  periculosum  locum  exstrinsecus  adspiciunt , non 
etiam  audent  ad  eius  intimos  sinus  atque  recessus  per- 
vadere . 

L X X I I 

Divus  Augustinus  credidit  passiones  omnes  ad  unam 
hancce  revocari , idest  ad  Amorem , atque  idem  hoc  iri— 
nuimus  et  nos  , ipsaque  analysis  et  quasi  partium  enu- 
meratio videtur  confirmare  Sancti  Doctoris  sententiam  et 
nostram.  Nihilo  tamen  secius  nitidioris  intelligentiae  gra- 
tia duas  ego  statuam , quae  praecipuae  sunt  Amorem  , et 
Odium . Hinc  facilius  pronoque  fluunt  alveo  ceterae 
omnes  nobis  cognitae  atque  perspectae,  quas  idcirco  vo- 
care possumus  Subalternas . In  earum  vero  classe  non 
ponimus  Admirationem , quam  ceu  primam  Carthesius  no- 
minavit : necdum  enim  didicimus  an  revera  haec  sit  in- 
ter passiones  adnumeranda. 

L X X I I I 

Ex  proposita  finitione  palam  fieret  eas  esse  deside- 
rium dominans , ut  diximus,  vel  saltem  aliquas  deside- 
riorum modificationes , omnesque  pariter  et  singulas  oriri 
ac  descendere  a duabus  praecipuis  , quas  nominavimus  , 
Amore , atque  Odio . Sed  quantum  materia  isthaec  ad  eru- 
ditionem necessaria  est , tan tunde m ineptam  esse  credi- 
mus, quae  hoc  loco  vocetur  in  controversiam. 

L X X I V 

Facultas  animi,  qua  aliquid  vel  eligimus,  vel  refici- 
mus, Voluntas  appellatur.  Nihil  porro  eligit  animus  nisi 
speciem  boni  praeseferat  , nihil  respuit  nisi  praeseferat 
speciem  mali.  Sed  bonorum  atque  malorum  genera  mul- 
ta sunt,  multi  gradus,  ut  diximus.  Praeterea  plura  sunt, 
quae  cum  bona  exstrinsecus  ac  prima  fronte  videantur  , 
intrinsece  sunt  mala , aut  quae  momentanea  alliciunt  vo- 
luptate , ut  gravissimos  in  posterum  tempus  dolores  pa- 
riant. Haec  falsa  bona  dicuntur.  Falsa  itidem  mala  di- 
cuntur, quae  non  eum  revera  dolorem  creant,  quem  pa- 

ritura  putantur,  aut  brevi  quidem  dolore  solidam  dein- 
ceps ac  veram  afferunt  voluptatem . 

l x x y 

Antequam  homo  caussas  agnoscit , ex  quibus  pro- 
fluunt voluptas  et  dolor,  inquit  clarissimus  Soave , vix 
ille  voluntatem  exercet.  Gaudet  voluptate,  dolore  trista- 
tur, at  passive  tantum,  ut  ita  dicam,  se  gerit  ,•  quin 
aliquid  aut  eligat,  aut  reiiciat.  Cum  primum  novit,  quae 
obiecta  dolorem  pariant,  quae  voluptatem,  iam  voluntas 
se  se  exercere  incipit : iam  quippe  ab  illis  refugit  animus , 
atque  haec  desiderat.  Priusquam  autem  didicerit,  quae  ve- 
ra sint  bona  aut  falsa,  quique  diversi  bonorum  atque 
malorum  gradus,  caeca  propemodum  utitur  voluntate:  ea 
confestim  amplectitur,  quae  bona  videntur,  ea  fugit,  quae 
mala  arbitratur , nullo  rerum  examine , nulla  ponderatio- 
ne praemissa. 

L X X V I 

At  postquam  experientia  atque  reflexione  vera  bona 
a falsis  secernere , ac  varios  ipsorum  gradus  perspicere 
assuevit , iam  voluntatem  ipsam  reflexio  dirigere  aggre- 
ditur . Hinc  non  modo  si  duo  bona  obiiciantur , eorum 
maius  amplectitur,  si  duo  mala  gravius  devitat  ^ sed  et- 
iam saepe  fit , ut  praesens  bonum  reiiciat , unde  aliquid 
mali  sibi  deinceps  venturum  praenoscat  praesens  malum 
aequo  animo  excipiat , unde  aliquid  boni  in  posterum 
sibi  polliceatur . 

L X X V I I 

Hic  vero  conflictus  quidam  exoritur  rationem  inter 
( eam  videlicet  facultatem,  quae  postquam  reflexione  res 
comparaverit , et  quid  cuique  aut  boni  insit  aut  mali  ma- 
ture perpenderit , voluntati  indicat , ut  ita  dicam  , quae 
recte  eligenda , quae  fugienda  sint  ) inter  rationem  , in- 
quam, et  inordinatas  animi  permotiones.  Hae  saepe  nu- 
mero voluntatem  a rationis  praescripto  avocant,  saepe  eam 
adigunt , aut  falsa  bona  complecti , quae  ratio  fugienda 
esse  ostendit , aut  falsa  mala  respuere , quae  ratio  feren- 
da esse  indicat,  ut  consecutura  bona  nanciscatur. 


L X X V I I I 

In  hoc  conflictu  voluntas  saepe  haeret  anceps  ac  du- 
bia , donec  ad  alterutram  tandem  partem  se  se  inclinat » 
Quamdiu  autem  dubitat,  quamdiu  hinc  inde  momenta 
librat , aequam  in  se  potestatem  sentit  alterutrius  rei  de- 
ligendae : dum  etiam  alterutram  amplectitur , eandem  in 
se  potestatem  sentit  contrariam  amplectendi.  Haec  pote- 
stas ea  est,  quae  libertas  dicitur. 

L X X I X 

Lockius  solam  agendi  potestatem  libertatis  nomine  de- 
signandam esse  contendit . Sed  duplex  libertas  est  distin- 
guenda ^ altera , quam  Scholastici  libertatem  a coactione , 
altera,  quam  dicunt  libertatem  a necessitate . Liber  est 
quispiam  a coactione , cum  aliquid  sponte  agit , quin  ab 
ullo  obstringatur.  Liber  est  a necessitate  cum  ad  aliquid 
agendum  se  se  sponte  determinat , quin  ab  ulla  caussa 
necessaria  impellatur.  Prima  libertatis  specie  homo  caret 
saepissime  ; secunda  caret  quotiescumque  vehementes  at- 
que inopinati  aut  corporis  aut  animi  motus  , et  rationis 
usum,  et  voluntatis  deliberationem  praeveniunt. 

L X X X 

Sunt  qui  a necessitate  numquam  liberum  esse  homi- 
nem contendunt.  Aiunt  enim  voluntatem  nihil  umquam 
eligere  nisi  caussa  aliqua  moveatur.  Hoc  quidem  recte. 
Sed  si  caussas  omnes  scrutemur , nullam  profecto  inve- 
niemus , quae  voluntatem  necessario  atque  ineluctabiliter 
moveat.  Quandiu  igitur  voluntati  facultas  inest,  qua  in- 
citamentis, quibus  allicitur  parere  possit  aut  obsistere,  ea 
libera  dicenda  est. 

L X X X I 

Porro  animus  humanus  libertate  praeditus  concipi  ne- 
quit , quin  simul  materiae  cuiuslibet  expers  concipiatur  . 
Habet  enim  materies  insitas  sibi  vires , a quibus  neces- 
sario ad  unum  determinatur . Epicurei,  qui  sensum,  cogi- 
tationem , appetitum , voluntatem  intentione  quadam  , ac 
temperatione  corporis  varios  in  eo  motus  ciente  fieri  di- 
xerunt , rem  attulerunt  subtilem  potius , quam  veram . 
» Quod  si  fingamus  ( inquit  Leibnitius  in  Act.  Lipsiens. 

Tom . vil  Suppi  em*  ) dari  machinam  , quae  per  stru- 
cturam cogitet,  sentiat,  percipiat,  non  obstat , quomb 
nus  iisdem  proportionibus  retentis  , sub  maiori  mole 
construi  concipiatur , ita  ut  in  eam  aditus  nobis  pa- 
teat , tamquam  in  molendinum.  Hoc  supposito  intus  ni- 
hil deprehendemus  , nisi  partes  se  mutuo  impellentes  , 
nec  quidquam  aliud  , per  quod  perceptio  explicari 
queat.  Hoc  itaque  in  substantia  simplici,  non  in  ma- 
china quaerendum  n » 

L X X X I I 

Simplicitas , essentialis  percipiendi  vis  , et  repugnan- 
tia attributorum  mentis  cum  materiae  attributis  sunt  ge- 
nuinum eiusdem  immortalitatis  fundamentum . Hoc  ipsum 
exornare  aut  mentem  concipiendo  veluti  germen  inde- 
structibile , cuius  cerebrum  non  sit  nisi  theca,  ac  veluti 
involucrum  , aut  definiendo  eandem  aethereo  corpori  con- 
stanter sociari  , et  novam  ducere  post  corporis  obitum 
animalem  vitam,  aliaque  huiusmodi  imaginari,  qualia  Bon- 
netus  toto  libro  suo  Palingenesiae , non  est  scientiam 
oerficere , sed  potius  imaginationis  fines  pervertere.  Prae- 
..uxerat  Bonneto  Leibnitius , qui  eandem  habet  senten- 
tiam in  Epist.  ad  V angerum ; sed  cum  fortasse  animad- 
verteret suam  opinionem  non  gravibus  seriisque  rebus  ad- 
iudicandam  esse , amico  exponit  per  iocum  , et  inquit  : 
ii  Non  tantum  est  anima  perennis , sed  etiam  aliquod 
ii  animal  semper  superest  , quemadmodum  eruca  , et  pa~ 
ii  pilio . Habet  igitur  hoc  omnis  naturae  machina  , ut 
ii  numquam  sit  plene  destructibilis,  eum  crasso  tegumen- 
ii  to  utcumque  dissipato  , semper  machinula  nondum  de- 
ii  structa  subsit  instar  vestium  Arlequini  Comici  , cui 
ii  post  multas  tunicas  exutas , semper  adhuc  nova  supe- 
ii  rerat  n . 

L X X X I I I 

Immortalitas  porro  hominis  mirifice  confirmatur  ex 
Dei  notione,  idest  immensi  illius  et  infiniti,  nullo  tem- 
porum spatio  , nulla  locorum  regione  circumscripti  Entis  , 
quod  esse  vere  dicitur  universi  custos  rectorque  . Ad 
huius  supremae,  praepotentis,  sapientis,  ac  praestantissi- 

mae  mentis  existentiam  populorum  consensus,  ordo  simul 
atque  vicissitudo  rerum  adspectabilium , natura  tota  nos 
ducit.  Cetera  quidem  opinionum  commenta  delet  dies, 
naturae  indicia  confirmat  } confirmavit  autem  in  omnium 
animis  Supremi  Numinis  notionem  , ut  haec  temporis  diu- 
turnitate non  extabuerit  , sed  inveterata  sit  potius  , et 
longe  lateque  diffusa.  Quis  porro  quum  viderit  hanc 
Mundi  compagem , hunc  in  rebus  maximis  minimisque 
ordinem  constantem , tot  animalium  genera , quibus  ter- 
rarum scatet  Orbis  , quorumque  nullum  est  , quod  non 
humanam  artem  omnem  longe  superet  } hoc  vero  homi- 
num genus,  quod  ob  suam  ipsius  perfectionem,  et  egre- 
giam naturam  admirari  necesse  est}  has  denique  innume- 
rabiles omnium  rerum  vires , multis  modis  sibi  contra- 
rias , et  apte  tamen  usque  consistentes  atque  constantes , 
quis,  inquam,  neget  ullum  esse  tanti  operis  architectum, 
eaque  omnia  casu  fieri  dicat  , quae  quanto  consilio  ge- 
rantur , nullo  consilio  nullaque  cogitatione  assequi  pos- 
sumus ? 

